ทองคำร่วง 7.3 ดอลล์
สัญญาทองคำตลาดนิวยอร์กปิดร่วงลง หลังตลาดหุ้นนิวยอร์กดิ่งหนัก
5 ส.ค. 2554

สัญญาทองคำตลาดนิวยอร์กปิดร่วงลง หลังตลาดหุ้นนิวยอร์กดิ่งหนัก
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 7.3 ดอลลาร์ หรือ 0.4% ปิดที่ 1,659 ดอลลาร์/ออนซ์ หลังจากเคลื่อนตัวในช่วง 1,642.20-1,684.90 ดอลาร์
สัญญาโลหะเงินปิดที่ 39.431 ดอลลาร์ ร่วงลง 2.327 ดอลลาร์ และสัญญาโลหะทองแดงส่งมอบเดือนก.ย.ร่วงลง 9.05 เซนต์ ปิดที่ 4.2355 ดอลลาร์/ปอนด์
สัญญาพลาตินัมส่งมอบเดือนต.ค.ปิดที่ 1,729.40 ดอลลาร์/ออนซ์ ร่วงลง 55.60 ดอลลาร์ และสัญญาพัลลาเดียมส่งมอบเดือนก.ย.ปิดที่ 1752.95 ดอลลาร์/บาร์เรล ร่วงลง 42.15 ดอลลาร์
ความคิดเห็นของเทรดเดอร์ในตลาดทองคำนิวยอร์ก ระบุว่า นักลงทุนเทขายสัญญาทองคำหลังจากเกิดแรงเทขายอย่างหนักในตลาดหุ้นและตลาดน้ำมันนิวยอร์ก อันเนื่องมาจากความวิตกกังวลเกี่ยวกับการชะลอตัวของเศรษฐกิจสหรัฐและวิกฤตหนี้ยุโรป ซึ่งความวิตกกังวลดังกล่าวทำให้นักลงทุนจำนวนมากต้องการถือเงินสดไว้